**z 3. júla 2003,**

**ktorým sa dopĺňa zákon Slovenskej národnej rady č. 73/1986 Zb. o umelom prerušení tehotenstva v znení zákona Slovenskej národnej rady č. 419/1991 Zb.**

 Národná rada Slovenskej republiky sa uzniesla na tomto zákone:

 Čl. I

 Zákon č. 73/1986 Zb. o umelom prerušení tehotenstva v znení zákona Slovenskej národnej rady č. 419/1991 Zb. sa dopĺňa takto:

1. Za § 4 sa vkladá § 4a, ktorý znie:

 „§ 4a

* 1. Ak je plod postihnutý závažnou genetickou chorobou alebo vývojovou chybou diagnostikovanou metódami prenatálnej diagnostiky, možno umelo prerušiť tehotenstvo do 24. týždňa.

* 1. Ak tehotenstvo trvá dlhšie než 12 týždňov, existenciu genetických dôvodov na  umelé prerušenie tehotenstva musí potvrdiť odborné konzílium.
	2. Rozhodnutie odborného konzília je záväzné pre zdravotnícke zariadenie, ktoré má žene umelo prerušiť tehotenstvo podľa odseku 1.
	3. Podrobnosti o zložení odborného konzília, o špecializácii členov odborného konzília a o spôsobe rozhodovania odborného konzília ustanoví všeobecne záväzný právny predpis, ktorý vydá Ministerstvo zdravotníctva Slovenskej republiky.“.

1. Za § 14 sa vkladá § 14a, ktorý znie:

„§ 14a

Zrušuje sa § 2 ods. 3 vyhlášky Ministerstva zdravotníctva Slovenskej socialistickej republiky č. 74/1986 Zb., ktorou sa vykonáva zákon Slovenskej národnej rady č.  73/1986  Zb. o umelom prerušení tehotenstva v znení zákona Národnej rady Slovenskej republiky č. 98/1995 Z.z. o Liečebnom poriadku.“.

 Čl. II

Tento zákon nadobúda účinnosť dňom vyhlásenia.

prezident Slovenskej republiky

predseda Národnej rady Slovenskej republiky

predseda vlády Slovenskej republiky